ЧРЕЗ

ПРЕДЕСЕДАТЕЛЯ

НА ОБЩИНСКИ СЪВЕТ РУСЕ

ДО

КМЕТА НА

ОБЩИНА РУСЕ

ПИТАНЕ ОТ:

проф. Велизар Павлов

 Деян Герасимов

 Митко Кунчев

**Относно**: Благоустрояване на входовете на гр. Русе

УВАЖАЕМИ ГОСПОДИН КМЕТ,

Многократно публично сте заявявал, че Ваш приоритет е преобразяването на входовете на гр. Русе от основните входно-изходни магистрали. В момента тези входове продължават да бъдат занемарени и по никакъв начин не представят Русе като модерен проспериращ град. Знамената на входовете от Варна и Бяла са с малки размери, поставени на неподходящи места и липсва дизайнерско решение с информационен надпис РУСЕ. Съществуващите обозначителни табели са с различен размер и стил, с или без герба на Русе, като тази на входа от Бяла е типична за малки населени места.

С оглед на изложеното считаме, че в най-кратки срокове е нужно Община Русе да възложи проектиране за благоустрояване на входовете на Русе от Бяла, Варна и Силистра, включващо подходящи дизайнерски решения, декоративно осветление, светещи надписи, знамена и други елементи, които да придадат съвършено нов техен облик. Положителни модели могат да бъдат видени на много места в България: София, Бургас, Стара Загора, Луковит, Самоков, Несебър и мн. др.

Във връзка с изложеното имаме следните въпроси:

1. Предвижда ли Община Русе възлагане на подобно проектиране?
2. При положителен отговор на първия въпрос, какви са реалистичните срокове за проектиране и последваща реализация?
3. Предвижда ли Община Русе подмяна на стандартните обозначителни табели на Русе с нови едностилни, както и подмяна на описаните със спрей, информационни табели за Арена Русе и Градския стадион?

Молим, отговорът Ви да бъде в устен и писмен вид.

С УВАЖЕНИЕ:

проф. д-р Велизар Павлов ………………………………..

Деян Герасимов ……………………………………………

Митко Кунчев ………………………………………………